# Casa Descoll

La Casa Descoll era un casal renaixentista, actualment desaparegut, situat als carrers del Fossar de Sant Miquel (actualment plaça de Sant Jaume), d'en Micó i de l'Ensenyança de Barcelona, davant de la també desapareguda església de Sant Miquel.

## Història

Fou la residència familiar de Jeroni Descoll i d'Oliva (1473-1554), doctor en dret i regent del Consell Col·lateral de Nàpols, on el 1536 va encarregar el seu sepulcre i el 1537 el grup escultòric de la Dormició de la Mare de Déu per a l'església de Sant Miquel.
Després de la mort dels seus fills Joan Benet, Jeroni i Jerònima, la successió passà a Aldonça Descoll i de Tord, casada amb Jaume de Rocabertí-Tagamanent i de Sarriera, senyor de Tagamanent i fill de Martí Onofre I de Rocabertí, vescomte de Rocabertí. L'hereu del matrimoni fou Dalmau de Rocabertí-Tagamanent i Descoll, casat amb Francesca d'Icart i de Carcasssona. El seu fill Miquel de Rocabertí-Tagamanent-Descoll i d'Icard es va casar amb Maria d'Alentorn i de Salbà, baronessa de Rialp, i l'hereva fou la seva filla Maria de Rocabertí-Tagamanent-Descoll i d'Alentorn, que es va casar amb Josep Galceran de Pinós i de Perapertusa, senyor de Santa Maria de Barberà, de manera que el casal va passar a mans d'aquest llinatge.
A la dècada del 1840, l'Ajuntament de Barcelona va expropiar-ne gairebé la meitat per a l'obertura del carrer de Ferran i l'eixample de la plaça de Sant Jaume, i el 1845, Maria Josepa de Pinós i de Copons, marquesa de Barberà, va establir-ne en emfiteusi la resta del solar i les ruïnes a l'indià de Calella Jeroni Rabassa i la seva sogra Isabel Maria Alfonso, que hi van fer construir un nou edifici.

## Vegeu també

* Torre Salvana
* Casa Mai-Pinós
* Palau Solterra-Barberà
* Castell de Vilassar

## Referències

* ↑ «Jeroni Descoll i d’Oliva». Gran Enciclopèdia Catalana. Barcelona: Grup Enciclopèdia Catalana.
* ↑ «Jeroni des Coll y Oliva». Db-e. Real Academia de la Historia.
* ↑ «Jeroni DESCOLL y de OLIVES». geneanet. Martín Rodríguez.
* ↑ Bellsolell Martínez, 2020.
* ↑ «Joanot Benet DESCOLL y de TORD». geneanet. Martín Rodríguez.
* ↑ «Jeroni DESCOLL y de TORD». geneanet. Martín Rodríguez.
* ↑ «Jerónima Beneta DESCOLL y de TORD». geneanet. Martín Rodríguez.
* ↑ «Aldonza DESCOLL y de TORD». geneanet. Martín Rodríguez.
* ↑ «Jaime de ROCABERTI y SARRIERA». geneanet. Martín Rodríguez.
* ↑ «Onofre Martín de ROCABERTI». geneanet. Martín Rodríguez.
* 1 2 3 «Rocabertí». Gran Enciclopèdia Catalana. Barcelona: Grup Enciclopèdia Catalana.
* ↑ «Dalmau de ROCABERTI y DESCOLL». geneanet. Martín Rodríguez.
* ↑ «Francesca de ICARD y de CARCASSONA». geneanet. Martín Rodríguez.
* ↑ «Miquel de ROCABERTI». geneanet. Martín Rodríguez.
* ↑ «Maria de ALENTORN y de SALBA». geneanet. Martín Rodríguez.
* ↑ «María de ROCABERTI y ALENTORN». geneanet. Martín Rodríguez.
* ↑ «Josep Galcerán de PINOS y de PERAPERTUSA». geneanet. Martín Rodríguez.
* ↑ «Gerónimo Rabassa». geneanet. Julio Carlos García-Castrillon.
* ↑ «Isabel Maria Alfonso». geneanet. Julio Carlos García-Castrillón.
* ↑ Rodrigo y Alharilla, 2007, p. 206-207.
* ↑ AHPB, notari Josep Marzola i Prats, manual 1.235/26, f. 246-252v, 28-08-1845.

## Bibliografia

* Bellsolell Martínez, Joan «Entre Nápoles y Barcelona: el contexto artístico y cultural de la familia Descoll». Studia aurea monográfica, 8, 2020, pàg. 143-161.
* Rodrigo y Alharilla, Martín. Indians a Catalunya: Capitals cubans en l'economia catalana. Barcelona: Fundació Noguera, juny 2007. ISBN 978-84-9779-529-6.